Up-912/06
Natisni
Opravilna št.:
Up-912/06
Datum odločitve:
15. 12. 2006
ECLI:
ECLI:SI:USRS:2006:Up.912.06
Akt:
Ustavna pritožba zoper sklep Vrhovnega sodišča št. II Ips 791/2005 z dne 23. 2. 2006 v zvezi s sklepom Višjega sodišča v Ljubljani št. II Cp 926/2003 z dne 25. 2. 2004 in s sklepom Okrajnega sodišča v Ljubljani št. N 322/99 z dne 29. 11. 2002
Izrek:
Ustavna pritožba zoper sklep Vrhovnega sodišča št. II Ips 791/2005 z dne 23. 2. 2006 v zvezi s sklepom Višjega sodišča v Ljubljani št. II Cp 926/2003 z dne 25. 2. 2004 in s sklepom Okrajnega sodišča v Ljubljani št. N 322/99 z dne 29. 11. 2002 se zavrže.
Evidenčni stavek:
Ustavno sodišče ustavno pritožbo zavrže, če jo je vložila neupravičena oseba.
Geslo:
1.4.52.9 - Ustavno sodstvo - Postopek - Procesne predpostavke v postopku ustavne pritožbe - Pooblastilo za vložitev ustavne pritožbe.
1.4.52.3 - Ustavno sodstvo - Postopek - Procesne predpostavke v postopku ustavne pritožbe - Upravičenost za vložitev ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.3, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
6. 6. 2006
Vrsta odločitve:
sklep
Vrsta rešitve:
zavrženje
Dokument:
US26894
Dokument v PDF obliki:
Up-912-06.pdf
117 KB
Prenesite datoteko
Up-912/06
15. 12. 2006
SKLEP
Ustavno sodišče je v postopku za preizkus ustavne pritožbe A. A., odvetnice v Ž., na seji senata 5. decembra 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper sklep Vrhovnega sodišča št. II Ips 791/2005 z dne 23. 2. 2006 v zvezi s sklepom Višjega sodišča v Ljubljani št. II Cp 926/2003 z dne 25. 2. 2004 in s sklepom Okrajnega sodišča v Ljubljani št. N 322/99 z dne 29. 11. 2002 se zavrže.
Obrazložitev
1. Odvetnica A. A. je 5. 6. 2006 v imenu B. B. iz Z. vložila ustavno pritožbo zoper odločitve, navedene v izreku tega sklepa. Vrhovno sodišče je s sklepom delno zavrglo revizijo (zoper odločitev o predhodni izročitvi nepremičnine) in delno zavrnilo revizijo B. B. Z njo je slednji izpodbijal odločitev, s katero je Višje sodišče potrdilo odločitev sodišča prve stopnje, da se B. B. na sporni nepremičnini odvzame lastninska pravica, da mu mora predlagateljica za to plačati odškodnino ter da se ugodi predlogu predlagateljice za predhodno izročitev nepremičnine v posest.
2. Ker odvetnica A. A. ustavni pritožbi ni priložila pooblastila za zastopanje B. B. pred Ustavnim sodiščem, je Ustavno sodišče štelo, da vlaga ustavno pritožbo v svojem imenu. Ker sama ni tista, ki bi ji bila z izpodbijanima posamičnima aktoma kršena človekova pravica ali temeljna svoboščina, je treba šteti, da je ustavno pritožbo vložila neupravičena oseba. Zato jo je Ustavno sodišče zavrglo.
3. Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba. Po podatkih, ki jih je Ustavnemu sodišču poslalo Okrajno sodišče v Ljubljani, je bil izpodbijani sklep Vrhovnega sodišča odvetnici A. A., pooblaščenki B. B. v postopku, v katerem so bile izdane izpodbijane sodne odločbe, vročen 3. 4. 2006. Rok za vložitev ustavne pritožbe zoper sklep Vrhovnega sodišča je torej začel teči 4. 4. 2006 in se je iztekel 2. 6. 2006. Ustavna pritožba zoper  izpodbijane odločitve, vložena 5. 6. 2006, je torej prepozna. To pomeni, da bi jo bilo treba zavreči tudi, če bi bilo pooblastilo priloženo. Glede na to Ustavno sodišče odvetnice ni pozvalo, naj predloži pooblastilo.
4. Senat Ustavnega sodišča je sprejel ta sklep na podlagi tretje alineje prvega odstavka 55. člena ZUstS in prve alineje drugega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni spreel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan